*Projekts*

**LATVIJAS REPUBLIKAS MINISTRU KABINETS**

2012.gada Noteikumi Nr.\_\_

Rīgā (prot. Nr. \_\_ §\_\_)

**Noteikumi par darbības programmas „Cilvēkresursi un nodarbinātība” papildinājuma 1.1.1.2.aktivitātes „Cilvēkresursu piesaiste zinātnei” otro projektu iesniegumu atlases kārtu**

Izdoti saskaņā ar

Eiropas Savienības struktūrfondu

un Kohēzijas fonda vadības

likuma 18.panta 10.punktu

**I. Vispārīgie jautājumi**

1. Noteikumi nosaka:
   1. kārtību, kādā īsteno darbības programmas “Cilvēkresursi un nodarbinātība” papildinājuma 1.1.prioritātes “Augstākā izglītība un zinātne” 1.1.1.pasākuma “Zinātnes un pētniecības potenciāla attīstība” 1.1.1.2.aktivitātes “Cilvēkresursu piesaiste zinātnei” (turpmāk – aktivitāte) otro projektu iesniegumu atlases kārtu (turpmāk – otrā kārta);
   2. prasības Eiropas Sociālā fonda projekta (turpmāk – projekts) iesniedzējam;
   3. projekta iesnieguma vērtēšanas kritērijus;
   4. atbildīgo iestādi un sadarbības iestādi, kompetences sadalījumu starp šīm iestādēm un sadarbības kārtību, kā arī atbildīgās iestādes un sadarbības iestādes funkcionālās padotības formu.
2. Noteikumos lietoti šādi termini:
   1. ārvalsts zinātnieks – zinātnē nodarbināts darbinieks ar doktora zinātnisko grādu, kas ir darba tiesiskajās attiecībās ārpus Latvijas Republikas esošā zinātniskā institūcijā;
   2. doktora grāda pretendenti – šo noteikumu izpratnē tās ir personas, kuras uz projekta iesnieguma iesniegšanas brīdi ir saņēmušas vai plāno saņemt Valsts zinātniskās kvalifikācijas komisijas atzinumu par promocijas darbu un projekta īstenošanas laikā plāno aizstāvēt promocijas darbu, tai skaitā persona, kura studē doktora studiju programmā, persona, kura ir apguvusi akreditētu doktorantūras studiju programmu vai personas akadēmiskā darbība ir pielīdzināta akreditētas doktora studijas programmas prasībām atbilstoši normatīvajam aktam par doktora zinātniskā grāda piešķiršanas (promocijas) kārtību un kritērijiem (ja persona nav studējusi attiecīgajā programmā);
   3. iekšējās darbības – pētniecības organizācijas radīto zināšanu pārvaldības veids, ja pētniecības organizācija zināšanu un tehnoloģiju pārnesi veic:
      1. pētniecības organizācijas nodaļa vai pētniecības organizācijas meitas uzņēmums – tāda komercsabiedrība, kurā mātes uzņēmuma līdzdalības daļa pārsniedz 50 procentus vai kurā mātes uzņēmumam ir balsu vairākums;
      2. kopīgi ar citām pētniecības organizācijām;
      3. ar trešām pusēm, slēdzot līgumus par noteiktiem pakalpojumiem atklātā konkursā;
   4. jauna tehnoloģija – tādas izmaiņas tehnoloģijā, metodēs, iekārtās un programmatūrā, kas uzlabo ražošanas vai pakalpojumu sniegšanas procesu, tai skaitā datu apstrādes un interpretācijas metodes, datu plānošanas un sistematizēšanas metodes, metodes politisko lēmumu pieņēmējiem valdības vai institucionālā līmenī, metodes, lai atlasītu un klasificētu personālu, izglītojamos vai citas personu grupas, metodes, lai pārbaudītu bērnus ar lasītprasmes problēmām vai citām speciālām vajadzībām, metodes, lai pētītu klientu, pasūtītāju vai citas mērķa grupas uzvedību ar nolūku izveidot jaunus pakalpojumus;
   5. jauna zinātniskā grupa – zinātniskā grupa, kas izveidota pētniecības īstenošanai aktivitātes otrās kārtas ietvaros (turpmāk – zinātniskā grupa);
   6. jauns produkts – preces vai pakalpojumi, kuri ir pilnīgi jauni vai kuriem ir uzlabotas funkcionālās īpašības vai mainīts paredzamais lietošanas veids (tai skaitā mainīti vai uzlaboti tehniskie parametri, sastāvdaļas, materiāli, pievienotā programmatūra, lietotājam draudzīgas īpašības). Produkts nav kvalificējams kā jauns, ja tā inovācija ietver atjaunošanu, regulāras sezonālas izmaiņas, produkta pielāgošanu viena klienta vajadzībām un citas izmaiņas, kuras neietver funkcionālo īpašību izmaiņas vai uzlabojumus. Par jaunu produktu sociālajās un humanitārajās zinātnēs uzskata jaunu sistēmu, metodoloģiju, principu vai modeli (tai skaitā metodoloģiju, lai risinātu noteiktu problēmu, uzlabotu statistisko sistēmu ar nolūku pilnveidot izlases kopas veidošanas metodes);
   7. intelektuālā īpašuma licences līgums – rakstveida līgums, ar kuru pētniecības organizācija pilnībā vai daļēji nodod intelektuālā īpašuma tiesības, kas izriet no pētniecības organizācijas projekta ietvaros veiktās darbības, un nosaka intelektuālā īpašuma izmantošanas veidu, kā arī vienojas par izmantošanas noteikumiem, ģeogrāfisko darbību un atlīdzības izmaksāšanas kārtību, apmēru un termiņu (turpmāk – licences līgums);
   8. nesaimnieciska pamatdarbība – zinātniskās institūcijas pamatdarbība, kura neietilpst Līguma par Eiropas Savienības darbību 107.panta 1.punktā noteiktajā darbības jomā;
   9. pētniecības metodoloģija – zinātniskās teorijas veidošanas noteikumi, kas ietver šādas fāzes: problēmas definēšana, pētījuma aktualitātes pārbaude, pētījuma [metožu](http://vesture.eu/index.php/Metode) izvēle un sakārtošana noteiktā sistēmā, kuru piemērojot, iespējams iegūt vēlamo rezultātu un sniegt zinātniski pamatotu informāciju;
   10. pētniecības organizācija – struktūra, kuras galvenais uzdevums neatkarīgi no tās juridiskā statusa (vai tas ir publisko vai privāto tiesību subjekts) vai finansēšanas veida ir veikt fundamentālos pētījumus, rūpnieciskos pētījumus vai eksperimentālo izstrādni, un izplatīt to rezultātus mācību, publikāciju vai tehnoloģiju nodošanas veidā; visa peļņa tiek atkārtoti investēta šajā darbībā, tās rezultātu izplatīšanā vai mācībās; uzņēmumiem, kas var ietekmēt šādu struktūru, piemēram, būdami tās akcionāri vai dalībnieki, nedrīkst būt piekļuves priekšrocību attiecībā uz šādas struktūras pētījumu kapacitāti vai tās radītajiem pētniecības rezultātiem;
   11. re-emigrējušais Latvijas zinātnieks – zinātnē nodarbināts darbinieks, kurš bijis darba tiesiskajās attiecībās ārpus Latvijas Republikas ne mazāk kā 12 mēnešus un ne agrāk kā 18 mēnešus pirms projekta iesniegumu atlases kārtas izsludināšanas atgriezies vai projekta īstenošanas laikā atgriezīsies Latvijas Republikā, un projekta ietvaros nodibina darba tiesiskās attiecības Zinātnisko institūciju reģistrā reģistrētā valsts zinātniskā institūcijā;
   12. zinātniskais personāls – atbilstoši zinātnisko darbību reglamentējošiem normatīvajiem aktiem ievēlētie un Latvijas Zinātņu akadēmijas zinātniskā personāla datubāzē iekļautie vadošie pētnieki, pētnieki un zinātniskie asistenti;
   13. zināšanu un tehnoloģiju pārnese – intelektuālā īpašuma tiesību ~~–~~ noteiktu zināšanu, ražotprasmes un tehnoloģiju nodošana lietotājam (turpmāk – licenciāts), lai radītu jaunus produktus vai tehnoloģijas;
   14. zinātība – dokumentēts praktiskas informācijas kopums, kas ir nozīmīgs jaunu produktu vai tehnoloģiju izstrādei un ir pārbaudāms;
   15. zinātniskās institūcijas pamatdarbība – zinātniskā darbība un zinātniskās darbības rezultātu izplatīšana zināšanu un tehnoloģiju pārneses veidā.
3. Zinātnisko grupu var veidot šādi zinātnē nodarbinātie darbinieki (turpmāk – zinātniskie darbinieki):
   1. jaunie zinātnieki;
   2. doktoranti un doktora grāda pretendenti;
   3. zinātniskais personāls;
   4. zinātnes tehniskais personāls un zinātni apkalpojošais personāls;
   5. re-emigrējušie Latvijas zinātnieki;
   6. ārvalstu zinātnieki. Ārvalstu zinātnieku projektā iesaista, ievērojot normatīvos aktus, kas nosaka kārtību, kādā zinātniskā institūcija noslēdz un izbeidz darba līgumu ar ārvalstu pētnieku, noteikumus par darba atļaujām ārzemniekiem un noteikumus par ārzemniekam nepieciešamo finanšu līdzekļu apmēru un finanšu līdzekļu esības konstatēšanas kārtību.
4. Aktivitātes otrās kārtas mērķis ir veicināt papildu cilvēkresursu piesaisti zinātnei, veidojot zinātniskās grupas, kuras zinātniskajam un pētnieciskajam darbam piesaista jaunos zinātniekus, ārvalstu zinātniekus un re-emigrējošos Latvijas zinātniekus.
5. Aktivitātes otrās kārtas mērķi sasniedz, īstenojot šo noteikumu 14.punktā minētās darbības un veicinot šādu rādītāju sasniegšanu:
   1. iznākuma rādītājs – aktivitātes ietvaros papildus zinātnei piesaistīti un atbalstīti 1000 zinātniskie darbinieki pilna laika ekvivalenta izteiksmē (turpmāk – PLE izteiksmē). Aktivitātes otrās kārtas ietvaros projekta iznākuma rādītāju finansējuma saņēmējs aprēķina atbilstoši šo noteikumu 1.pielikumā norādītajai metodikai;
   2. rezultāta rādītājs – pilna laika nodarbināto pētnieku, kuri saņēmuši Eiropas Sociālā fonda atbalstu, īpatsvars sastāda 10 procentus no kopējā zinātnē un pētniecībā nodarbināto skaita;
   3. ietekmes rādītājs – zinātnē un pētniecībā strādājošo īpatsvars sasniedz 0.8 procentus no darbspējīgo iedzīvotāju skaita valstī.
6. Aktivitātes otrās kārtas mērķa grupa ir valsts zinātniskās institūcijas un zinātnē nodarbinātie darbinieki, tai skaitā zinātnieki, jaunie zinātnieki, doktoranti un doktora grāda pretendenti.
7. Atbildīgās iestādes funkcijas nodrošina Izglītības un zinātnes ministrija. Atbildīgā iestāde:
   1. nodrošina projektu iesniegumu atlasi un vērtēšanu:
      1. izstrādā, apstiprina un ievieto savā tīmekļa vietnē projekta iesnieguma veidlapas aizpildīšanas metodiku, projektu iesniegumu atlases un vērtēšanas kārtību, kā arī projekta iesnieguma vērtēšanas veidlapas;
      2. izstrādā un apstiprina projekta iesnieguma vērtēšanas un projekta iesnieguma vērtēšanas veidlapas aizpildīšanas metodiku;
      3. izveido projektu iesniegumu vērtēšanas komisiju (turpmāk – komisija);
      4. izstrādā un apstiprina komisijas reglamentu;
      5. izvērtē projekta iesniegumu un pieņem lēmumu par projekta iesnieguma apstiprināšanu, apstiprināšanu ar nosacījumu vai noraidīšanu, kā arī izvērtē lēmumā par projekta iesnieguma apstiprināšanu ar nosacījumu ietverto nosacījumu izpildi;
   2. uzkrāj datus par projekta iesniegumiem atbilstoši normatīvajiem aktiem par Eiropas Savienības struktūrfondu un Kohēzijas fonda vadības informācijas sistēmas izveidošanu un izmantošanu;
   3. sniedz sabiedrībai informāciju un nodrošina publicitāti jautājumos, kas saistīti ar aktivitātes otrās kārtas īstenošanu;
   4. nodrošina, lai netiktu pārsniegts šo noteikumu 10. un 11.punktā noteiktais aktivitātes otrās kārtas īstenošanai pieejamais finansējums, un uzrauga pieejamā Eiropas Sociālā fonda finansējuma apguvi, tai skaitā Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999, 93.panta 1. un 2.punktā minētā principa izpildi aktivitātes līmenī.
8. Sadarbības iestādes funkcijas nodrošina Valsts izglītības attīstības aģentūra. Sadarbības iestāde:
   1. 10 darbdienu laikā pēc šo noteikumu spēkā stāšanās izstrādā vienošanās par projekta īstenošanu projektu, nosakot tajā projekta īstenošanas prasības finansējuma saņēmējam saskaņā ar šiem noteikumiem un normatīvajiem aktiem par Eiropas Savienības struktūrfondu un Kohēzijas fonda vadību, īstenošanu un īstenošanas uzraudzību, un iesniedz to saskaņošanai atbildīgajā iestādē;
   2. slēdz vienošanos ar finansējuma saņēmēju par projekta īstenošanu, nosakot projekta īstenošanas prasības finansējuma saņēmējam saskaņā ar šiem noteikumiem un normatīvajiem aktiem, kas nosaka Eiropas Savienības struktūrfondu un Kohēzijas fonda vadību, īstenošanu un īstenošanas uzraudzību;
   3. nodrošina projekta īstenošanas uzraudzību un kontroli, tai skaitā veic pārbaudes projekta īstenošanas vietā un uzrauga Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999, 93.panta 1. un 2.punktā minētā principa izpildi projekta līmenī;
   4. sniedz Izglītības un zinātnes ministrijai informāciju par valsts budžeta līdzekļu plānošanu projekta īstenošanai;
   5. izskata finansējuma saņēmēja iepirkuma plānu un iesniedz to Iepirkumu uzraudzības birojā;
   6. sagatavo un iesniedz informāciju atbildīgajā iestādē par aktivitātes otrās kārtas īstenošanu un tai pieejamā finansējuma apguvi, pēc atbildīgās iestādes pieprasījuma sniedzot informāciju par atsevišķu projektu;
   7. sagatavo aktivitātes maksājumu prognozi un iesniedz to maksājumu iestādē;
   8. pārbauda un apstiprina finansējuma saņēmēja maksājumu pieprasījumu un sagatavo izdevumu deklarāciju;
   9. sniedz informāciju finansējuma saņēmējam par noslēgtās vienošanās noteikumu izpildes prasībām un izpildi;
   10. apstiprina projekta grozījumus;
   11. uzkrāj datus par projekta iesniegumu un projekta īstenošanu saskaņā ar normatīvajiem aktiem par Eiropas Savienības struktūrfondu un Kohēzijas fonda vadības informācijas sistēmas izveidošanu un izmantošanu;
   12. sniedz sabiedrībai informāciju un nodrošina publicitāti jautājumos, kas saistīti ar aktivitātes otrās kārtas īstenošanu;
   13. ja konstatēta neatbilstība, nodrošina neatbilstošo izdevumu atgūšanu saskaņā ar normatīvajiem aktiem, kas nosaka kārtību, kādā ziņo par Eiropas Savienības struktūrfondu ieviešanā konstatētajām neatbilstībām, pieņem pārvaldes lēmumu par piešķirtā finansējuma izlietojumu un atgūst neatbilstošos izdevumus**.**
9. Sadarbības iestāde ir atbildīgās iestādes funkcionālā pārraudzībā.
10. Aktivitātes otrās kārtas ietvaros īstenotos projektus līdzfinansē no Eiropas Sociālā fonda līdzekļiem. Kopējais aktivitātes otrai kārtai pieejamais finansējums ir 5 342 845 lati, ko veido Eiropas Sociālā fonda līdzfinansējums 5 207 423 latu apmērā, nacionālais publiskais finansējums 109 067 latu apmērā un privātais finansējums 26 355 latu apmērā.
11. Aktivitātes otrai kārtai pieejamais saistību apjoms, kas pārsniedz šo noteikumu 10.punktā norādīto kopējo attiecināmo finansējumu, ir 4 463 146 lati, tai skaitā Eiropas Sociālā fonda finansējums 3 860 175 lati**.** Finansējuma saņēmējs nodrošina savu līdzfinansējumu proporcionāli projekta īstenošanai paredzētajam virssaistību finansējumam saskaņā ar šo noteikumu 12.punktu.
12. Maksimālais pieļaujamais Eiropas Sociālā fonda līdzfinansējuma apmērs ir 92,47 procenti no kopējās projekta attiecināmo izmaksu kopsummas. Projekta īstenošanai nacionālo finansējumu nodrošina no valsts budžeta līdzekļiem 7,23 procentu apmērā un no privātiem līdzekļiem 0,30 procentu apmērā no projekta attiecināmo izmaksu kopsummas.
13. Aktivitātes otro kārtu īsteno atklātas projektu iesniegumu atlases veidā.

**II. Atbalstāmās un neatbalstāmās darbības**

1. Projekta ietvaros ir atbalstāmas šādas darbības:
   1. zinātniskās grupas izveide, nodrošinot papildu cilvēkresursu piesaisti zinātnei;
   2. jaunu darba vietu izveide zinātniskajā grupā iesaistītajiem zinātniskajiem darbiniekiem;
   3. zinātnisko pētījumu veikšana atbilstoši valstī noteiktajiem prioritārajiem zinātnes virzieniem fundamentālo un lietišķo pētījumu finansēšanai 2010.–2013.gadā:
      1. enerģija un vide (atjaunojamo enerģijas resursu ieguves un izmantošanas tehnoloģijas, klimata izmaiņas samazinošās tehnoloģijas un bioloģiskā daudzveidība);
      2. inovatīvie materiāli un tehnoloģijas (informātika, informācijas un signālapstrādes tehnoloģijas, nanostrukturētie, daudzfunkcionālie materiāli un nanotehnoloģijas);
      3. nacionālā identitāte (valoda, Latvijas vēsture, kultūra un cilvēkdrošība);
      4. sabiedrības veselība (profilakses, ārstniecības, diagnostikas līdzekļi un metodes, biomedicīnas tehnoloģijas);
      5. vietējo resursu (zemes dzīļu, meža, pārtikas un transporta) ilgtspējīga izmantošana – jauni produkti un tehnoloģijas.
2. Aktivitātes otrās kārtas ietvaros atbalstu sniedz tikai tādiem projektiem, kuru ietvaros veiktās darbības atbilst valsts zinātniskās institūcijas nesaimnieciskai pamatdarbībai.

**III. Prasības projekta iesniedzējam**

1. Projekta iesniedzējs var būt valsts zinātniskā institūcija, kas ir reģistrēta Zinātnisko institūciju reģistrā: valsts zinātniskais institūts (atvasināta publiska persona, valsts aģentūra), valsts augstskola vai valsts augstskolas zinātniskais institūts (publiska aģentūra), un kas atbilst pētniecības organizācijas statusam (turpmāk – valsts zinātniskā institūcija).
2. Projekta iesniedzējs projektu var īstenot individuāli vai partnerībā ar citu valsts zinātnisko institūciju.
3. Sadarbības projekta ietvaros partnerību var veidot viena valsts nozīmes pētniecības centra ietvaros, vairāku valsts nozīmes centru ietvaros vai ar tādu valsts zinātnisko institūciju, kas nav valsts nozīmes pētniecības centra veidotāja.
4. Ja projekts paredz partnerības veidošanu (vismaz divi partneri piedalās projekta izstrādē, dod ieguldījumu tā īstenošanā un dalās projekta riskā un rezultātos), projekta iesniegumu iesniedz vadošais partneris, kurš ir atbildīgs par projekta īstenošanu, ir uzskatāms par projekta iesniedzēju un, ja projekts tiek apstiprināts, – par finansējuma saņēmēju.
5. Sadarbības projekta gadījumā partneri slēdz sadarbības līgumu par projekta kopīgu izpildi un rezultātu izmantošanu katrā no partneriem (turpmāk – sadarbības līgums), kurā norāda projekta īstenošanas un rezultātu izmantošanas kārtību, tai skaitā:
   1. pienākumu, atbildības un risku sadalījumu;
   2. finansēšanas kārtību;
   3. tiesību uz projekta rezultātiem, tai skaitā tiesību uz intelektuālo īpašumu (ja attiecināms) sadalījumu;
   4. projekta rezultātu, tai skaitā intelektuālā īpašuma, jauna produkta vai tehnoloģijas prototipu, izmantošanas un turpmākās komercializācijas nosacījumus (ja attiecināms).
6. Projekta minimālā attiecināmo izmaksu kopsumma ir 105 420 latu, maksimālā attiecināmo izmaksu kopsumma ir 350 000 lati.

**VI. Projektu iesniegumu atlases izsludināšana un projektu iesniegumu iesniegšana**

1. Atbildīgā iestāde izsludina atklātu projektu iesniegumu atlasi, publicējot laikrakstā "Latvijas Vēstnesis" un Izglītības un zinātnes ministrijas tīmekļa vietnē (www.izm.gov.lv) attiecīgu paziņojumu par projektu iesniegumu iesniegšanu.
2. Paziņojumā par projektu iesniegumu iesniegšanu norāda:
   1. aktivitātes otrajai kārtai pieejamo kopējo Eiropas Sociālā fonda līdzfinansējuma apmēru;
   2. projekta iesnieguma iesniegšanas termiņu, kas nav īsāks par 20 darbdienām no izsludināšanas dienas;
   3. projekta iesnieguma iesniegšanas vietu un kārtību;
   4. tīmekļa vietni, kurā publicēti projekta iesnieguma sagatavošanai izmantojamie dokumenti.
3. Paziņojumu par otro projektu iesniegumu atlases kārtu izsludina ne agrāk kā mēnesi un ne vēlāk kā divus mēnešus pēc šo noteikumu spēkā stāšanās.
4. Projekta iesniedzējs projekta iesniegumu iesniedz, ievērojot šādus nosacījumus:
   1. katra šo noteikumu 3.1., 3.2., 3.3., 3.5. un 3.6.apakšpunktā minētā persona var tikt nodarbināta ne vairāk kā vienā projektā;
   2. zinātniskajā grupā var iesaistīt tādas šo noteikumu 3.1., 3.2. un 3.3.apakšpunktā minētās personas, kas nav saņēmušas atbalstu aktivitātes pirmās atlases kārtas ietvaros (izņemot personas, kas doktora zinātnisko grādu ir ieguvušas vairāk kā pirms 10 gadiem, vai personas, kas normatīvo aktu noteiktajā kārtībā aizvietojušas promesošas projektā nodarbinātās personas ne ilgāk kā trīs mēnešus);
   3. projektu iesniegumu skaita noteikšanas kārtība:
      1. ja projekta iesniedzēja institūcijā nodarbināto zinātnisko darbinieku skaits PLE izteiksmē nepārsniedz 50, projekta iesniedzējs var iesniegt vienu projekta iesniegumu;
      2. ja projekta iesniedzēja institūcijā nodarbināto zinātnisko darbinieku skaits PLE izteiksmē pārsniedz 50, pieļaujamo projektu iesniegumu skaitu Psk aprēķina, izmantojot šādu formulu ar nosacījumu, ka Psk ≤ 7:

Psk = ZD/50 + 1, kur:

Psk –projektu skaits, ko projekta iesniedzējs var iesniegt aktivitātes otrās kārtas ietvaros (projektu skaitu izsaka veselos skaitļos, atmetot ciparus aiz komata);

ZD – projekta iesniedzēja institūcijā nodarbināto zinātnisko darbinieku skaits PLE izteiksmē;

* + 1. kopējo projekta iesniedzēja institūcijā nodarbināto zinātnisko darbinieku skaitu PLE izteiksmē (ZD) nosaka atbilstoši zinātnisko darbinieku skaitam, kas tika ņemts vērā, aprēķinot bāzes finansējumu 2012.gadam saskaņā ar normatīvo aktu par bāzes finansējuma piešķiršanas kārtību valsts zinātniskajām institūcijām;
  1. projekta iesniegumu paraksta projekta iesniedzēja institūcijas vadītājs vai tā pilnvarota persona, projekta iesniegumam pievienojot attiecīgo pilnvarojumu.

1. Projekta iesniegumu veido aizpildīta projekta iesnieguma veidlapa (2.pielikums) un šādi pielikumi:
   1. atbilstoši šo noteikumu 20.punkta nosacījumiem izstrādātā un noslēgtā sadarbības līguma (ja attiecināms) apliecināta kopija;
   2. zinātniskajā grupā iesaistītā zinātniskā darbinieka:
      1. apliecinājums par dalību projektā (3.pielikums);
      2. dzīves gājuma apraksts (CV) ar pielikumiem, tai skaitā izglītības dokumenti (to apliecinātas kopijas), publikācijas un citi dokumenti (4.pielikums) kas pamato zinātniskā darbinieka atbilstību šo noteikumu 5.pielikuma 1., 2., 3. un 5.punktā noteiktajam kvalitātes kritērijam;
   3. gada pārskats par budžeta izpildi (apliecināta kopija), kas sagatavots atbilstoši normatīvajiem aktiem par gada pārskata sagatavošanas kārtību, par pēdējiem trijiem noslēgtajiem pārskata gadiem (atbildīgā iestāde saņemtos valsts statistikas pārskatus izmanto tikai kopsavilkumu izdarīšanai un datu grupēšanai, ekonomisko procesu un zinātniskās darbības analīzei). Pārskatu apliecinātas kopijas iesniedz atsevišķi, neiesietas projekta iesniegumā;
   4. Valsts ieņēmumu dienesta izziņas (izdotas ne agrāk kā 20 darbdienas pirms projekta iesnieguma iesniegšanas) par nodokļu samaksu un vidējo projekta iesniedzēja un tā sadarbības partnera (ja attiecināms) institūcijā strādājošo darbinieku skaitu pēdējos divos gados (atsevišķi pa gadiem) vai piekrišanas vēstule, kurā projekta iesniedzējs vai tā sadarbības partneris (ja attiecināms) pilnvaro atbildīgo iestādi pieprasīt no Valsts ieņēmumu dienesta attiecīgu izziņu (6.pielikums);
   5. finanšu analīze (ja projekts atbilst šo noteikumu 62.punkta nosacījuniem), kas ietver naudas plūsmas un finansējuma deficīta aprēķinu un tajā izmantoto pieņēmumu (tai skaitā finanšu prognožu), faktu un atzinumu detalizētu aprakstu (tai skaitā intelektuālā īpašuma nākotnes vērtības noteikšanas metodes apraksts) un pamatojumu (apstiprinošo dokumentu kopijas: shēmas, tabulas, diagrammas, tirgus pētījumu rezultāti, konkurences analīze un citu dokumentu kopijas);
   6. citus dokumentus, kurus projekta iesniedzējs uzskata par nepieciešamiem, lai pamatotu projekta iesnieguma atbilstību šo noteikumu 5.pielikumā minētajiem projektu iesniegumu vērtēšanas kritērijiem.
2. Ja šo noteikumu 26.punktā noteiktie iesniedzamie dokumenti nav latviešu valodā (izņemot šo noteikumu 26.2.2.apakšpunktā minētā dzīves gājuma apraksta (CV) pielikumi), tiem pievieno apliecinātu tulkojumu saskaņā ar normatīvajiem aktiem par kārtību, kādā apliecināmi dokumentu tulkojumi valsts valodā.
3. Projekta iesniedzējs projekta iesniegumu atbildīgajā iestādē var iesniegt:
   1. papīra formā vienā eksemplārā, pievienojot identiski aizpildītu projekta iesnieguma veidlapas un visu projekta iesnieguma pielikumu (projekta finansēšanas plāns un projekta budžeta kopsavilkums, tai skaitā indikatīvais projekta izmaksu plāns (*Microsoft Excel* datnes formātā)) elektronisko versiju elektroniskajā datu nesējā. Ja papildus iesniedzamie dokumenti ir dokumentu kopijas, tiem jābūt noformētiem atbilstoši normatīvajos aktos par dokumentu izstrādāšanu un noformēšanu noteiktajai kārtībai. Visus dokumentus ievieto iepakojumā (aploksnē) un aizzīmogo;
   2. elektroniska dokumenta formā normatīvajos aktos par elektronisko dokumentu noformēšanu noteiktajā kārtībā, tai skaitā projekta iesniegumam jābūt izstrādātam DOC (Microsoft Office Word document) datnes formātā, XLS (Microsoft Excel format file) vai PDF (Portable Document Format) datņu formātā. Projekta iesnieguma veidlapai un papildus iesniedzamo dokumentu oriģināliem jābūt parakstītiem katram atsevišķi ar projekta iesniedzēja institūcijas vadītāja vai tā pilnvarotas personas drošu elektronisko parakstu un apliecinātiem ar laika zīmogu pirms projekta iesniegumu atlases termiņa beigām. Ja papildus iesniedzamie dokumenti ir dokumentu kopijas, tiem jābūt apliecinātiem katram atsevišķi ar projekta iesniedzēja drošu elektronisko parakstu un laika zīmogu pirms projekta iesniegumu atlases termiņa beigām.
4. Šo noteikumu 22.punktā minētajā paziņojumā norādītais projekta iesnieguma iesniegšanas beigu datums ir pēdējā diena, kad projekta iesniedzējs projekta iesniegumu var iesniegt personīgi, elektroniska dokumenta formā vai nosūtot pa pastu.
5. Atbildīgā iestāde reģistrē iesniegto projekta iesniegumu tā saņemšanas dienā. Apliecinājumu par projekta iesnieguma saņemšanu atbildīgā iestāde projekta iesniedzējam izsniedz personīgi uzreiz pēc projekta iesnieguma iesniegšanas vai 10 darbdienu laikā pēc projekta iesnieguma iesniegšanas termiņa beigu datuma nosūta pa pastu vai elektroniski elektroniska dokumenta formā, parakstītu ar drošu elektronisko parakstu atbilstoši normatīvajiem aktiem par elektronisko dokumentu noformēšanu.

**V. Projektu iesniegumu vērtēšana**

1. Aktivitātes otrās kārtas ietvaros iesniegto projekta iesniegumu vērtē komisija. Komisijas sastāvā iekļauj pārstāvjus no Izglītības un zinātnes ministrijas un Latvijas Zinātņu akadēmijas.
2. Komisijas sēdēs novērotāja statusā bez balsstiesībām var piedalīties vadošās iestādes, sadarbības iestādes, Latvijas Zinātnes padomes, Valsts Zinātnisko institūtu asociācijas un Latvijas Jauno zinātnieku apvienības pārstāvji.

1. Komisija vērtēšanas procesā var pieaicināt vienu vai vairākus ekspertus (bez balsstiesībām).
2. Lai izvērtētu projekta iesnieguma atbilstību šo noteikumu 5.pielikuma 15.punktā noteiktajam kritērijam, komisija pieaicina zinātniskos ekspertus, kuriem Latvijas Zinātnes padome ir piešķīrusi eksperta tiesības un kuri ir iekļauti Latvijas Zinātnes padomes ekspertu datu bāzē. Zinātniskie eksperti vērtē projekta zinātniskās idejas aktualitāti un pamatotību un pētniecības metodoloģijas pamatotību.
3. Uzsākot komisijas darbu, komisijas locekļi, eksperti un novērotāji paraksta apliecinājumu, ka:
   1. komisijas sēžu laikā iegūto informāciju un dokumentu saturu neizpaudīs trešajām personām;
   2. viņu darbībā nepastāv tādi apstākļi, kuru dēļ viņi varētu pārkāpt normatīvajos aktos par Eiropas Savienības struktūrfondu un Kohēzijas fonda vadību noteiktos ierobežojumus Eiropas Savienības fondu vadībā iesaistītajai personai, un nav tādu apstākļu, kuru dēļ varētu uzskatīt, ka viņi ir ieinteresēti konkrēta projekta iesniedzēja iesniegtā projekta iesnieguma apstiprināšanā vai noraidīšanā.
4. Komisijas darbību nosaka atbildīgās iestādes izstrādāts un apstiprināts reglaments.
5. Projekta iesniedzēja un projekta iesnieguma atbilstību vērtē saskaņā ar šo noteikumu 5.pielikumā minētajiem projektu iesniegumu vērtēšanas kritērijiem šādā secībā:
   1. administratīvie kritēriji;
   2. atbilstības kritēriji;
   3. kvalitātes kritēriji un finansējuma piešķiršanas kritērijs.
6. Projektu iesniegumus vērtē atbilstoši projektu iesniegumu vērtēšanas kritērijiem (5.pielikums), ievērojot šos noteikumus un citus normatīvos aktus, kas nosaka Eiropas Savienības struktūrfondu un Kohēzijas fonda vadību.
7. Projekta iesnieguma atbilstību administratīvajiem kritērijiem, atbilstības kritērijiem un finansējuma piešķiršanas kritērijiem vērtē ar vērtējumu “Jā” vai “Nē” (“Jā” – atbilst, “Nē” – neatbilst). Projekta iesnieguma atbilstību kvalitātes kritērijiem vērtē, piešķirot noteiktu punktu skaitu.

**VI. Lēmuma pieņemšana par projekta iesnieguma apstiprināšanu, apstiprināšanu ar nosacījumiem vai noraidīšanu un tā paziņošana**

1. Atbildīgā iestāde pieņem lēmumu par projekta iesnieguma apstiprināšanu, ja projekta iesniegums atbilst šādiem kritērijiem:
   1. projekta iesnieguma atbilstība visiem šo noteikumu 5.pielikumā minētajiem projekta iesnieguma administratīvajiem, atbilstības un finansējuma piešķiršanas kritērijiem ir novērtēta ar “Jā”;
   2. projekta iesniegums katra šo noteikumu 5.pielikuma 5., 7. vai 9.punktā minētā kvalitātes kritērija vērtējumā ir saņēmis vismaz vienu punktu;
   3. projekta iesniegums šo noteikumu 5.pielikuma 6.punktā minētā kvalitātes kritērija vērtējumā ir saņēmis vismaz divus punktus;
   4. projekta iesniegums šo noteikumu 5.pielikuma 1.punktā minētā kvalitātes kritērija vērtējumā ir saņēmis vismaz 4,2 punktus;
   5. projekta iesniegums šo noteikumu 5.pielikuma minēto kvalitātes kritēriju kopvērtējumā ir saņēmis vismaz 14,7 punktus.
2. Atbildīgā iestāde pieņem lēmumu noraidīt projekta iesniegumu un neturpināt tā vērtēšanu, ja izpildās viens no šādiem nosacījumiem:
   1. projekta iesniedzējs neatbilst kādam no šo noteikumu 5.pielikuma 27., 31. vai 32.punktā minētajam kritērijam;
   2. projekta iesniegums neatbilst kādam no šo noteikumu 5.pielikuma 10., 11., 23., 33. vai 43.punktā minētajam kritērijam;
   3. šo noteikumu 5.pielikuma 15.punktā minētais zinātniskā eksperta atzinums par pētījuma projekta zinātnisko kvalitāti ir negatīvs;
   4. vērtējumā par atbilstību šo noteikumu 5.pielikuma 5., 7. vai 9.punktā minētajam kvalitātes kritērijam projekta iesniegums saņēmis mazāk par vienu punktu;
   5. vērtējumā par atbilstību šo noteikumu 5.pielikuma 6.punktā minētajam kvalitātes kritērijam saņēmis mazāk par diviem punktiem;
   6. vērtējumā par atbilstību šo noteikumu 5.pielikuma 1.punktā minētajam kvalitātes kritērijam saņēmis mazāk par 4,2 punktiem.
3. Atbildīgā iestāde pieņem lēmumu noraidīt projekta iesniegumu, ja tas šo noteikumu 5.pielikuma 46.punktā minētajā finansējuma piešķiršanas kritērijā ir novērtēts ar “Nē”.
4. Ja projektu iesniegumu atlases kārtā vairāki projektu iesniegumi saņem vienādu punktu skaitu un minētajiem projektu iesniegumiem kārtas finansējums nav pietiekams, prioritāri atbalstāms ir tas projekts, kurš šo noteikumu 5.pielikuma 1., 2. 3. un 9.punktā minēto kvalitātes kritēriju kopvērtējumā saņēmis lielāku punktu skaitu.
5. Ja projekta iesniegumā nav pietiekamas informācijas, lai izvērtētu projekta iesnieguma atbilstību vienam vai vairākiem kritērijiem, kā arī, ja minētā informācija nav salasāma, uzskata, ka projekta iesniegums neatbilst attiecīgajam kritērijam vai attiecīgajā kritērijā piešķir zemāko vērtējumu.
6. Atbildīgā iestāde var pieņemt lēmumu par projekta iesnieguma apstiprināšanu ar nosacījumu, kas jāizpilda, lai projekta iesniedzējs varētu noslēgt vienošanos par projekta īstenošanu. Minētajā lēmumā var ietvert šādus nosacījumus:

45.1. projekta iesnieguma precizēšana atbilstoši šo noteikumu 5.pielikuma 12., 13, 14., 16., 17., 18., 19., 20., 21., 22., 24., 25., 26., 28., 29., 30., 34., 35., 36., 37., 38., 39., 40., 41., 42., 44.vai 45.punktā minētajam vērtēšanas kritērijam;

45.2. šo noteikumu 26.punktā minēto pielikumu iesniegšana;

45.3. izmaksu precizēšana, ar nosacījumu, ka šo noteikumu 21.punktā minētie izmaksu ierobežojumi netiek pārsniegti;

45.4. citas atbildīgās iestādes noteiktas tiesiski pamatotas darbības veikšana, kura ir vērsta uz vienošanās par projekta īstenošanu noslēgšanu.

1. Ja atbildīgā iestāde, pieņemot lēmumu par projekta iesnieguma apstiprināšanu ar nosacījumu, pēc nosacījuma izpildes konstatē, ka aktivitātes otrajā kārtā ir finansējuma atlikums, to novirza nākamā projekta iesnieguma apstiprināšanai, kas vērtēšanā ieguvis lielāko punktu skaitu.
2. Atbildīgā iestāde piecu darbdienu laikā pēc attiecīgā lēmuma pieņemšanas dienas nosūta:

47.1. projekta iesniedzējam – lēmumu par projekta iesnieguma apstiprināšanu, projekta iesnieguma noraidīšanu vai projekta iesnieguma apstiprināšanu ar nosacījumu;

47.2. sadarbības iestādei – lēmumu par projekta iesnieguma apstiprināšanu un apstiprinātā projekta iesnieguma oriģināleksemplāru, kas iesniegts papīra formā, vai projekta iesniegumu, kas iesniegts elektroniska dokumenta formā, parakstīts ar drošu elektronisko parakstu un apliecināts ar laika zīmogu atbilstoši normatīvajiem aktiem par elektronisko dokumentu noformēšanu. Ja projekta iesniegums iesniegts papīra formā, piecu darbdienu laikā pēc vienošanās par projekta īstenošanu noslēgšanas sadarbības iestāde no atbildīgās iestādes saņemto projekta iesnieguma oriģināleksemplāru nosūta atpakaļ atbildīgajai iestādei.

1. Ja ir pieņemts lēmums par projekta iesnieguma apstiprināšanu ar nosacījumu, projekta iesniedzējs lēmumā noteiktajā termiņā, kas nav īsāk par 10 darbdienām un vienlaikus nepārsniedz 30 darbdienas no lēmuma spēkā stāšanās dienas, iesniedz atbildīgajā iestādē izvērtēšanai informāciju par nosacījumu izpildi. Lēmumā noteiktajā termiņā informāciju par nosacījumu izpildi projekta iesniedzējs var iesniegt ne vairāk kā divas reizes.
2. Precizējot projekta iesniegumu atbilstoši šo noteikumu 48.punktā minētajā lēmumā noteiktajam, projekta iesniedzējs nedrīkst palielināt projekta attiecināmo izmaksu kopsummu un publiskā atbalsta intensitāti.
3. Atbildīgā iestāde 20 darbdienu laikā pēc šo noteikumu 48.punktā minētajā lēmumā noteiktā termiņa izvērtē projekta iesniedzēja iesniegto informāciju un sagatavo atzinumu par lēmumā ietverto nosacījumu izpildi (turpmāk – atzinums).
4. Ja projekta iesniedzējs nodrošina šo noteikumu 48.punktā minētajā lēmumā ietverto nosacījumu izpildi lēmumā noteiktajā termiņā un atbildīgās iestādes atzinums ir pozitīvs, atbildīgā iestāde piecu darbdienu laikā no atzinuma parakstīšanas dienas nosūta:
   1. projekta iesniedzējam – atzinumu;
   2. sadarbības iestādei – lēmumu par projekta apstiprināšanu ar nosacījumu, atzinumu un apstiprinātā projekta iesnieguma oriģināleksemplāru, kas iesniegts papīra formā, vai projekta iesniegumu, kas iesniegts elektroniska dokumenta formā, parakstīts ar drošu elektronisko parakstu un apliecināts ar laika zīmogu atbilstoši normatīvajiem aktiem par elektronisko dokumentu noformēšanu.
5. Ja projekta iesniedzējs nenodrošina šo noteikumu 48.punktā minētajā lēmumā ietverto nosacījumu izpildi lēmumā noteiktajā termiņā, atzinumu par to, ka lēmumā ietvertie nosacījumi nav izpildīti, atbildīgā iestāde nosūta projekta iesniedzējam ne vēlāk kā piecu darbdienu laikā no tā parakstīšanas dienas.

**VII. Vispārīgie finansēšanas nosacījumi**

1. Projekta īstenošanai nepieciešamo nacionālo līdzfinansējumu 7,53 procentu apmērā no projekta kopējām attiecināmajām izmaksām nodrošina no šādiem nacionālajiem līdzekļiem:

53.1. no valsts budžeta līdzekļiem 7,23 procentu apmērā no projekta kopējām attiecināmajām izmaksām;

53.2. no zinātniskās institūcijas rīcībā esošiem līdzekļiem 0,30 procentu apmērā no projekta kopējām attiecināmajām izmaksām, par kuriem nav saņemts publisks atbalsts (tai skaitā kredītresursu līdzekļi).

1. Projekta ietvaros attiecināmas ir šādas izmaksu pozīcijas:
   1. tiešās izmaksas:
      1. pētniecības īstenošanas izmaksas;
      2. sabiedrības informēšanas un publicitātes izmaksas, kas nepārsniedz 2000 latu;
   2. netiešās izmaksas, kuras plāno kā atsevišķu izmaksu pozīciju un piemēro saskaņā ar Ministru kabineta noteikto netiešo izmaksu nemainīgās likmes apmēru.
2. Šo noteikumu 54.1.1.apakšpunktā noteiktā izmaksu pozīcija ietver šādas izmaksas:
   1. atlīdzība zinātniskajā grupā iesaistītajam zinātniskajam darbiniekam, ciktāl tas ir nodarbināts projektā (izņemot atlīdzība maģistrantam vai doktorantam, kas saņem Eiropas Sociālā fonda atbalstu studijām un projekta zinātniskajā grupā ir iesaistīts kā brīvprātīgā darba veicējs), tai skaitā darba tiesisko vai civildienesta attiecību regulējošajos normatīvajos aktos noteiktās izmaksas;
   2. darba devēja valsts sociālās apdrošināšanas obligātās iemaksas;
   3. tāda inventāra un instrumentu iegādes un piegādes izmaksas, kuru vērtība nepārsniedz 150 latu par vienību vai kalpošanas laiks ir mazāks par vienu gadu;
   4. materiālu (tai skaitā fizikālie, bioloģiskie, ķīmiskie un citi materiāli, izmēģinājuma dzīvnieki, reaktīvi, ķimikālijas, laboratorijas trauki, medikamenti, enerģētiskie materiāli un elektroenerģija, siltumaģenti, nesējgāzes un citi materiāli ciktāl tos izmanto pētniecībai) iegādes un piegādes izmaksas;
   5. ārējo pakalpojumu izmaksas, ja ārpakalpojumu iepirkumu veic atbilstoši iepirkuma procedūru reglamentējošiem normatīvajiem aktiem un to izmaksu īpatsvars nepārsniedz 10 procentus no kopējām projekta attiecināmajām izmaksām:
      1. pētniecības izmaksas;
      2. pētniecības nodrošināšanas izmaksas;
   6. projekta zinātnisko pētījumu publicēšanas izmaksas;
   7. ar pētījumu veikšanu saistīto grāmatu un zinātniskās literatūras iegādes izmaksas, tai skaitā elektronisko datubāzu pieejas licenču iegādes izmaksas;
   8. komandējumu izmaksas un dalības maksa zinātniskajās konferencēs vai semināros zinātniskajā grupā iesaistītajiem zinātniskajiem darbiniekiem (izņemot maģistrantiem vai doktorantiem, kas saņem Eiropas Sociālā fonda atbalstu studijām un projekta zinātniskajā grupā ir iesaistīti kā brīvprātīgā darba veicēji) projektā īstenojamā pētījuma veikšanai vai pētījumu rezultātu publicitātei, izņemot šo noteikumu 55.6.apakšpunktā minētās izmaksas.
3. Šo noteikumu 55.1.apakšpunktā minētās izmaksas ir attiecināmas, ja ir izpildīti šādi nosacījumi:
   1. ja projekta īstenošanā iesaistītais zinātniskais darbinieks pie tā paša darba devēja vienlaikus veic ar projektu nesaistītus darba uzdevumus, darba laika uzskaites tabulās norāda, cik stundas veltītas darbam, kas nav saistīts ar projektu, un cik stundas veltītas darbam projektā. Ja darbu projektā veic pamatdarba laikā, par attiecīgu stundu skaitu samazina pamatdarba stundu skaitu, lai kopējais darba laiks atbilstu darba tiesisko attiecību reglamentējošiem normatīvajiem aktiem;
   2. ja projekta īstenošanā iesaistītais zinātniskais darbinieks veic arī citas funkcijas, par kurām saņem atlīdzību darba līguma vai uzņēmuma līguma ietvaros, darbs projektā netiek veikts laikā, kad atbilstoši noslēgtajam līgumam persona veic ar projektu nesaistītus uzdevumus;
   3. pamatdarbā vai citos līgumos noteiktie pētnieciskie uzdevumi nedublējas ar veicamajiem pienākumiem projektā;
   4. atlīdzību projekta ietvaros saņem atbilstoši darba vai uzņēmuma līgumam, ievērojot šādus nosacījumus:
      1. atlīdzību projekta ietvaros saņem atbilstoši darba līgumam, ja šo noteikumu 3.1., 3.2., 3.3., 3.4. un 3.5.apakšpunktā minētā persona projekta īstenošanā ir nodarbināta vismaz 20 stundas nedēļā vai vairāk;
      2. atlīdzību projekta ietvaros saņem atbilstoši darba vai uzņēmuma līgumam, ja šo noteikumu 3.6.apakšpunktā minētā persona ir no Eiropas Savienības dalībvalsts;
      3. atlīdzību projekta ietvaros saņem atbilstoši darba līgumam, ja šo noteikumu 3.6.apakšpunktā minētā persona ir no trešajām valstīm (ārpus Eiropas Savienības);
   5. projekta ietvaros piemērojamas šādas atalgojuma un darba algas likmes, neskaitot darba devēja valsts sociālās apdrošināšanas obligātās iemaksas:
      1. projekta zinātniskajam vadītājam (zinātnieks, kas plāno un vada pētniecību, nodrošina tā īstenošanu un atbild par pētniecības rezultātu sasniegšanu kopumā) – līdz 10 latiem stundā;
      2. zinātniskajam personālam (iesaistīts pētniecības īstenošanā un ir atbildīgs par konkrētu pētniecības rezultātu sasniegšanu) – līdz 8,5 latiem stundā;
      3. projekta izpildītājiem, kas veic konkrētus pētniecības uzdevumus (tai skaitā zinātnes tehniskais personāls un zinātni apkalpojošais personāls) – līdz septiņiem latiem stundā.
4. Šo noteikumu 54.2.apakšpunktā minētās netiešās izmaksas ietver tādas izmaksas, kas radušās Eiropas Sociālā fonda līdzfinansētajā projektā un kas nav tieši saistītas vai ko nevar tieši saistīt ar attiecīgā finansējuma saņēmēja pamatdarbību, bet kuras paredzētas projekta administratīvās darbības nodrošināšanai. Netiešās izmaksas ir:
   1. projekta vadības personāla atlīdzības izmaksas;
   2. darba vietas aprīkojuma īres izmaksas;
   3. transporta izmaksas (maksa par degvielu, transportlīdzekļa noma, transporta pakalpojumu pirkšana, sabiedriskā transporta izmantošana);
   4. telpu īres un nomas izmaksas;
   5. telpu apsaimniekošanas izmaksas (apkure, elektrība, apsaimniekošanas pakalpojumi, ūdensapgāde);
   6. biroja un kancelejas preču izmaksas;
   7. interneta, pasta pakalpojumu un telekomunikāciju izmaksas;
   8. komandējuma vai darba brauciena izmaksas.
5. Šo noteikumu 55.6., 55.7. un 55.8.apakšpunktā noteikto izmaksu kopsumma nepārsniedz 20 procentus no kopējām projekta attiecināmajām tiešajām izmaksām.
6. Attiecināmo izmaksu neatgūstamie pievienotās vērtības nodokļa maksājumi ir attiecināmās izmaksas.
7. Aktivitātes otrās kārtas ietvaros nav attiecināmas izmaksas, kuras:
   1. nav norādītas šo noteikumu 54., 55., 57. un 59.punktā, tai skaitā atgūstamais pievienotās vērtības nodoklis, tehnoloģisko iekārtu, inventāra (kura vērtība pārsniedz 150 latu par vienību vai kura kalpošanas laiks ir lielāks par vienu gadu) un mēbeļu iegādes izmaksas;
   2. neatbilst šo noteikumu 54.1.2.,54.2., 55.3., 55.5., 56.5.apakšpunktā un 58.punktā noteiktajam izmaksu ierobežojumam;
   3. nav radušās projekta aktivitāšu īstenošanas laikā vai veiktas vēlāk nekā mēneša laikā pēc projekta īstenošanas termiņa beigām;
   4. nav pamatotas ar izmaksas attaisnojošiem dokumentiem vai radušās normatīvo aktu prasību neievērošanas dēļ.
8. Aktivitātes otrās kārtas ietvaros finansē tikai tādas attiecināmās izmaksas, kuras ir tieši saistītas ar projekta ietvaros veiktajām darbībām, ir samērīgas, pamatotas un atbilst Padomes 2006.gada 13.decembra Regulas (EK, EURATOM) Nr.1995/2006 ar kuru groza Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (Eiropas Savienības Oficiālais Vēstnesis, 2006.gada 30.decembris, Nr. L 390), prasībām.
9. Ja projekta īstenošanas rezultātā plāno gūt vai gūst ieņēmumus no projekta ietvaros iegūto zināšanu un tehnoloģiju pārneses, kas atbilst šo noteikumu 68.punkta nosacījumiem, un projekts atbilst Padomes 2006.gada 11.jūlija Regulas (EK) Nr. [1083/2006](http://eur-lex.europa.eu/LexUriServ/LexUriServ.do?uri=CONSLEG:2006R1083:20070101:LV:HTML), ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. [1260/1999](http://eur-lex.europa.eu/LexUriServ/LexUriServ.do?uri=OJ:L:1999:161:0001:001:LV:HTML), 55.panta nosacījumiem, projekta iesniedzējs veic finanšu analīzi atbilstoši šo noteikumu [2.pielikuma](http://likumi.lv/doc.php?id=218206#piel1) 6.3.apakšpunktā noteiktajai metodikai, lai noteiktu finansējuma deficīta apjomu, kas attiecināms finansēšanai no Eiropas Sociālā fonda.

**VIII. Projekta īstenošanas nosacījumi**

1. Projektā zinātnisko grupu veido, ievērojot šo noteikumu 3.punkta, 25.1., 25.2. un 56.4.apakšpunkta nosacījumus, kā arī 5.pielikuma 12. un 13.punktā noteiktos atbilstības kritērijus.
2. Projekta iesniedzējs projekta īstenošanas laikā nodrošina zinātniskajā grupā piesaistītajiem zinātniskajiem darbiniekam izveidoto darba vietu uzskaiti un saglabāšanu atbilstoši projekta iesniegumā norādītajam darba vietu skaitam PLE izteiksmē (PLE uzskaitē netiek ņemti vērā maģistranti un doktoranti, kas saņem Eiropas Sociālā fonda atbalstu studijām un projekta zinātniskajā grupā ir iesaistīti kā brīvprātīgā darba veicēji (ja attiecināms)).
3. Finansējuma saņēmējs nodrošina vismaz vienas darba vietas saglabāšanu vienam zinātniskajā grupā piesaistītajam zinātniskajam darbiniekam PLE izteiksmē vismaz divus gadus pēc projekta īstenošanas beigām.
4. Ja zinātniskais darbinieks pārtrauc dalību projektā, viņa vietā iekļauj citu zinātnisko darbinieku ar atbilstošu zinātnisko kvalifikāciju un kompetenci.
5. Aktivitātes otrās kārtas ietvaros var norādīt šādus sasniedzamos rezultātus, nodrošinot to kvantitatīvo radītāju atbilstību ar šajā punktā un šo noteikumu 5.pielikuma 6. un 9.punktā norādītajām minimālajām vērtībām:
   1. oriģināls zinātniskais raksts, kas publicēts Latvijas zinātniskajā periodikā;
   2. oriģināls zinātniskais raksts, kas pieņemts vai publicēts starptautiskos recenzētos zinātniskos izdevumos un kas iekļauts starptautiskās zinātniskās literatūras datu bāzēs;
   3. monogrāfija, kas recenzēta un izdota Latvijas vai starptautiskā zinātniskā izdevniecībā;
   4. referāts par izpētes rezultātiem, kas nerada rūpnieciskā īpašuma tiesības, starptautiskā zinātniskā konferencē ar ziņojumu (referātu) par pētījumu rezultātiem, ņemot vērā, ka šo noteikumu 3.1. un 3.2.apakšpunktā minētās personas projekta īstenošanas gaitā iegūtos rezultātus, kas nav saistīti ar rūpnieciskā īpašuma tiesībām, publisko starptautiskās zinātniskās konferencēs vismaz vienu reizi gadā;
   5. papildu darba vietas PLE izteiksmē projekta īstenošanas laikā;
   6. papildu darba vietas PLE izteiksmē divus gadus pēc projekta īstenošanas beigām, ievērojot šo noteikumu 65.punkta nosacījumus;
   7. jauns produkts, jauna tehnoloģija, zinātība vai cits intelektuālā īpašuma objekts.
6. Finansējuma saņēmējs vai sadarbības partneris (turpmāk – licenciārs) nodrošina, ka projekta ietvaros radīto zināšanu un tehnoloģiju pārneses darbībām nepiemīt saimniecisks raksturs:
   1. zināšanu un tehnoloģiju pārneses darbības ir iekšējas darbības un visus ienākumus no šīm darbībām atkārtoti iegulda pētniecības organizāciju pamatdarbībā;
   2. šo noteikumu 2.3.3.apakšpunktā minētajā gadījumā licences līgumu slēdz ar licenciātu, kas noteikts atklāta konkursa rezultātā;
   3. licenciārs par visām licenciātam nodotajām ekonomiskajām priekšrocībām, saņem tādu atlīdzību, kas ir līdzvērtīga tirgus cenai par intelektuālā īpašuma tiesībām, kas izriet no licenciāra projekta ietvaros veiktās darbības. Ja nav iespējams noteikt tirgus cenu, pierādījums tirgus cenai ir intelektuālā īpašuma publiska izsole saskaņā ar normatīvajiem aktiem par izsoļu organizēšanu vai dokumentēta sarunu procedūra starp licenciāru un licenciātu, kuras rezultātā licenciārs ir ieguvis maksimālo cenu par savām intelektuālā īpašuma tiesībām.
7. Projekta iesniedzējs ir tiesīgs uzsākt projekta īstenošanu pēc šo noteikumu spēkā stāšanās dienas.
8. Finansējuma saņēmējs atbalstāmo darbību īstenošanu un iepirkumu veikšanu uzsāk ne vēlāk kā pirmajā ceturksnī pēc līguma vai vienošanās noslēgšanas, maksājumu veikšanu atbalstāmo darbību un attiecināmo izdevumu ietvaros uzsāk pirmajā pusgadā pēc līguma vai vienošanās noslēgšanas.
9. Projekts īstenojams 30 mēnešu laikā no tā uzsākšanas dienas, taču ne vēlāk kā līdz 2015.gada 31.augustam.
10. Sadarbības iestāde atbilstoši normatīvajiem aktiem, kas nosaka kārtību, kādā paredzami valsts budžeta līdzekļi Eiropas Savienības fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtību, pārskaita finansējuma saņēmējam avansa maksājumu, nepārsniedzot 20 procentus no projektam paredzētā Eiropas Sociālā fonda un valsts budžeta finansējuma apmēra, ņemot vērā termiņus un kārtību, ko nosaka vienošanās par projekta īstenošanu.
11. Projekta grozījumus saskaņo ar atbildīgo iestādi, ja izmaiņas ir saistītas ar projektā sasniedzamajiem iznākuma rādītājiem.
12. Finansējuma saņēmējs, neizdarot grozījumus projektā, var veikt izmaksu pārdali, ievērojot šādus nosacījumus:
    1. pārdali veic, nepārsniedzot piecus procentus no pārdalāmās izmaksu pozīcijas kopējām attiecināmajām izmaksām;
    2. pārdali var veikt šo noteikumu 54.1.1. un 54.1.2.apakšpunktā minēto izmaksu pozīciju ietvaros, nepārsniedzot piecus procentus no pārdalāmās izmaksu pozīcijas kopējām izmaksām un ievērojot šo noteikumu 55.3. un 54.1.2.apakšpunktā noteikto izmaksu ierobežojumu;
    3. pārdali var veikt starp šo noteikumu 55.1., 55.2., 55.3., 55.4., 55.5., 55.6. un 55.7.apakšpunktā noteiktajām izmaksu pozīcijām, ievērojot šo noteikumu 56.5.apakšpunktā un 58.punktā noteiktos izmaksu ierobežojumus.
13. Finansējuma saņēmējs, sniedzot sadarbības iestādei maksājuma pieprasījumu, pievieno skaidrojumu par šo noteikumu 74.punktā minētās izmaksu pārdales pamatotību. Ja minētais skaidrojums nav iesniegts vai iesniegtais skaidrojums nav pamatots, sadarbības iestāde izmaksu pārdali var uzskatīt par nepamatotu, neņemot to vērā vai uzskatot izmaksu pārdali par nenotikušu, par to informējot finansējuma saņēmēju.
14. Finansējuma saņēmējs nodrošina ar projekta īstenošanu saistītās aktuālās informācijas ievietošanu finansējuma saņēmēja un sadarbības partnera (ja attiecināms) iestādes tīmekļa vietnē ne retāk kā reizi trijos mēnešos.
15. Ja projekta īstenošanas laikā rodas neattiecināmie izdevumi vai sadārdzinājuma izmaksas, finansējuma saņēmējs sedz tos no saviem līdzekļiem.
16. Atbildīgajai iestādei ir tiesības pieprasīt informāciju no finansējuma saņēmēja par projekta īstenošanas gaitu un sasniegto rezultātu atbilstību plānotajiem rezultātiem.

Ministru prezidents V.Dombrovskis

Izglītības un zinātnes ministrs R.Ķīlis

Iesniedzējs:

Izglītības un zinātnes ministrs R.Ķīlis

Vizē: Valsts sekretāra vietniece –

Struktūrfondu un starptautisko

finanšu instrumentu departamenta direktore,

valsts sekretāra pienākumu izpildītāja L.Sīka

05.10.2012 12:03

I.Švirksta

67047882, inta.svirksta@izm.gov.lv